બીજા વક્તા આશા બૂચ કે જેમનો જન્મ અને ઉછેર રચનાત્મક કાર્યમાં રત એવા માતા-પિતાને ઘેર થયો અને જેમનું આંગણું ઢેબરભાઈ તથા જયાબહેન-વજુભાઈ શાહના નિવાસ સ્થાન સાથે જોડાયેલું અને રાજકોટની રાષ્ટ્રીય શાળા રમતનું મેદાન હતું. આવા માહોલમાં અનેકવિધ પ્રાંતીય અને રાષ્ટ્રીય કર્મશીલોની આસપાસ જીવનનાં પ્રથમ વર્ષો ગાળવાનું સદ્દભાગ્ય મળવાથી જે વિચારો ઘડાયા તે તેમના લખાણ અને કાર્યમાં વ્યક્ત થાય છે.